Amikor azt mondom valakinek,
hogy férfiak számára fejlesztek fogamzásgátlót,
a válasz nemtől függően eltérő.
A nők ilyesmit mondanak:
Fantasztikus! Épp ideje lenne! Mikor készül el?
(Nevetés)
A férfiaknak kétféle válaszuk van:
vagy imádják az ötletet,
vagy kissé gyanakodva néznek rám és kíváncsiak,
vajon mit tartogatok heréik számára.
(Nevetés)
De miért is van szükségünk férfi tablettára?
Mi lenne, ha azt mondanám,
hogy az évi hatmillió fogantatásból, melyek az USA-ban következnek be,
három millió a nem kívánt terhesség?
Vagyis a fele.
Ez igazán meglepő szám.
E nem kívánt terhességek felelősek
a több mint egymillió abortusz túlnyomó részéért,
melyeket évente végeznek az Egyesült Államokban.
Szerencsére a nem kívánt terhességek aránya csökkent az elmúlt pár évben,
körülbelül 10 százalékkal.
Ez azért van, mert több nő használ hatékony, tartós,
visszafordítható hatású fogamzásgátlókat,
de még mindig sok a tennivalónk.
Egy megközelítés, amely végre tényleges lehetőséggé kezd válni:
a hatékonyabb fogamzásgátlás férfiak számára.
Gondoljanak bele!
Több, mint egy tucat fogamzásgátló módszerünk van nők számára:
gyógyszerek, tapaszok, méhen belüli eszközök, beöntés, szivacsok, gyűrűk, stb.
A férfiaknak továbbra is ugyanaz a két lehetőségük van
több mint száz éve:
óvszerek és ondóvezeték-elkötés.
Bár csak két lehetőségük van,
melyek jelentős hátrányokkal járnak,
30 százalékban a férfiak védekeznek,
a párok 10 százaléka az ondóvezeték elkötését,
20 százaléka pedig az óvszereket választja.
Miért hagyatkozik a párok 20 százaléka az óvszeres fogamzásgátlásra,
ha az óvszereknek több, mint 15 százalékos éves hibaarányuk van?
Azért, mert sok nő vagy nem tud biztonságosan szedni
jelenleg is elérhető fogamzásgátlókat például vérrögök miatt,
vagy nem képesek elviselni a mellékhatásokat.
Ha tehát azt gondoljuk, hogy egy férfi fogamzásgátló jól jönne, íme a kérdés:
Hogyan fejlesztünk ki egyet?
Két általános megközelítés van.
Az egyik a spermium útjának gátlása,
vagy egyesülése a petesejttel.
Ez a megközelítés, mint kiderült, különösen nehézkes,
mert nehéz elegendő hatóanyagot juttatni a kis mennyiségű ejakulátumba úgy,
hogy az a női szervezeten belül is kifejtse a hatását.
Ezért van az, hogy inkább a másik iránnyal foglalkozunk,
ez pedig a spermiumtermelés teljes kikapcsolása.
Ez szintén kihívást jelent.
Miért? Mint kiderült, a férfiak nagyon sok spermiumot termelnek.
(Nevetés)
A férfiak másodpercenként ezer spermiumot termelnek,
és hogy hatékony legyen a fogamzásgátlás,
ezt a szintet le kell csökkenteni
az eredeti érték egy százalékára.
A jó hír, hogy ez lehetséges,
legalábbis majdnem.
A leginkább kutatott módszer hormonokat használva állítja le a spermiumtermelést.
A tesztoszteron és a progeszteron együtt alkalmazva leállítja
az agyból a herébe érkező jeleket, amik beindítják a spermiumtermelést,
így a férfiak körülbelül 90 százalékánál
a spermiumtermelés 3-4 hónap után leáll.
Sajnos a férfiak 10 százalékára nem hatnak ezek a hormonadagolások
jelenleg feltáratlan okok miatt.
Az elmúlt pár évben kollégáimmal
eltérő módon közelítettük meg a férfi fogamzásgátlók fejlesztését,
ami nem jár hormonok alkalmazásával.
Konkrétan megpróbáljuk blokkolni az A-vitamin hatását a herékben.
Miért? Már több mint 90 éve ismert,
hogy A-vitaminra van szükség a spermiumtermeléshez.
Azok az állatok, amelyek étrendjéből kiveszik az A-vitamint,
nem termelnek több spermiumot,
csak miután újra bevezetjük étrendjükbe az A-vitamint.
A szervezetünkbe jutott A vitamint
egy enzimcsalád retinolsavvá alakítja.
Az egyik ilyen enzim kizárólag a herékben található.
Ezt az enzimet próbáljuk blokkolni,
ez megfosztja a heréket a retinolsavtól,
melyek így nem termelnek több spermiumot,
és mindez közben nem érinti az A-vitamin egyéb testbeli funkcióit.
A módszert jelenleg állatokon teszteljük,
és reméljük, hamarosan emberi tesztekre is sor kerülhet.
Nyilvánvalóan egy ilyen férfi fogamzásgátló hatása
jóval túlmutatna a szaporodásbiológián.
Érdekes belegondolni, milyen hatással lenne ez
a férfiak és nők közötti kapcsolatokra.
Érdekes lehetőség,
hogy egy férfi nyomon követhetné termékenyítő képességének alakulását.
Az elmúlt években
két csoport is bemutatott otthoni spermiumtesztelő berendezéseket,
melyek iPhone-alapúak
és könnyű a használatuk.
A férfi tesztelni tudná a spermiumszámát, és az eredményt megoszthatná partnerével.
Ha a férfi spermiumszáma nulla lenne,
akkor ő és partnere megkönnyebbülhetnének
ebben a fogamzásgátlóban bízva.
Egy ilyen eszköz férfi fogamzásgátlóval párosítva
nagyban növelné a férfiak szerepét a nem kívánt terhességek megelőzésében.
A férfi fogamzásgátláson dolgozó kutatók
jobb jövőt szeretnének teremteni a párok számára,
ahol a fogamzásgátlás többé nem csak a nők dolga,
hanem egy olyan ügy, melyről a párok együtt dönthetnek.
Miért van szükség férfi tablettára?
Úgy gondolom, egy férfi tabletta
csökkentené a nem kívánt terhességek és abortuszok elképesztően magas arányát,
lehetővé téve, hogy a férfiak egyenlően vegyenek részt
a fogamzásgátlásban.
Köszönöm.
(Taps)